I dag har politiet fået ny vagtcentral i Aalborg. Sammen med den er der kommet problemer med telefonerne. Der er dog ingen problemer med at ringe 112.

Det oplyser vagthavende ved Nordjyllands Politi i Aalborg til TV2/NORD. Det er især, når der skal stilles om, at det nye system har sine problemer. Men der arbejdes på højtryk for at få dem løst. Vagthavende beroliger med, at der ingen problemer er, hvis man har brug for at ringe 112.